ผมเป็นวุ้นตาเสื่อมมาประมาณ 3 ปี ปกติไม่เคยเห็นเเสงวาบ เเต่เวลากลอกตาเเรงๆในที่มืดบางครั้งจะเห็นเเสงสีขาวๆ อยากทราบว่าที่เห็นเป็นเเสงวาบไหมเเละควรไปตรวจจอประสาทตาอีกรอบไหม เพราะผมเคยตรวจไปเเล้วเเต่บอกว่าปกติ เเละช่วงนี้เห็นจุดดำเพิ่มขึ้นด้วย
สวัสดีค่ะ วุ้นตาเสื่อม เป็นภาวะที่สารประกอบของวุ้นในตาตกตะกอนลงมา เศษของวุ้นจะลอยไปมาในลูกตา ทำให้เห็นเป็นจุดดำๆหรือเส้นดำๆ จะเห็นชัดขึ้นเมื่อมองแสงจ้าหรือมองไปยังพื้นหลังสีขาว เป็นโรคที่ไม่มีอันตรายโดยตัวของมันเอง คือเกิดจากความเสื่อมของวุ้นในตา มักเกิดในผู้ที่สายตาสั้นหรือเคยผ่าตัดหรือมีอุบัติเหตุในตามาก่อนวุ้นในตาเสื่อมจะมีอันตรายเมื่อเมื่อวุ้นในตาเสื่อมและหลุดออกมามากจนไปดึงจอประสาทตาให้หลุดออกมาด้วย จะเห็นเหมือนมีม่านดำลงมาบดบังการมองเห็น อันนี้เป็นสัญญาณเตือนว่าต้องไปพบจักษุแพทย์เพื่อรักษาทันที เพราะจอประสาทตาที่หลุดลอกอาจทำให้เสียการมองเห็นได้จากที่กล่าวมา ถ้าเห็นแสงวาบสีขาวๆขึ้นมานั้น ควรต้องกลับไปพบจักษุแพทย์เพื่อตรวจประเมินจอประสาทอีกครั้งว่ามีการหลุดลอกออกมาหรือไม่ ซึ่งอาการอาจจะเปลี่ยนแปลงไปจากครั้งก่อนที่ตรวจได้ จึงควรกลับไปตรวจซ้ำถ้ามีแสงวาบ ส่วนการเกิดจุดดำเพิ่มขึ้นจะยังไม่ได้บอกอะไรชัดเจนค่ะ